《齐云观》
宋代·马之纯

高高真是与云齐，直到青霄不用梯。
三阁连延须在下，层城突兀亦居低。
俯看落雨自天半，平视流星从屋西。
好是嫔嫱游翠辇，却如仙子驾青霓。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。